Document ID: /roh_data/filtered/fineweb-2-filterrobots_roh.jsonl.gz/40678

Ils 13 da zercladur vegnin nus a votar davart in nov sistem electoral per il Cussegl grond, noss parlament chantunal.
Il Grischun drova in nov sistem electoral perquai ch’il sistem actual è cuntrari a la constituziun. Il cumpromiss grischun è lunschor la megliera soluziun persuenter. El è istoric damai ch’el mantegna tut ils circuls electorals; el garantescha dimena er la represchentanza da las pitschnas valladas. En il medem temp procura el che mintga vusch en il chantun quinta e ch’i dat ina vaira elecziun en tut ils circuls electorals.
«Grazcha al nouv model d’elecziuns pel Grond Cussagl esa garanti eir per l’avegnir, cha regiuns pitschnas, sco nossa Val Müstair, restan rapreschantadas cun üna ferma vusch a Cuoira.»
Cumpromiss grischun.
Citad e pajais, dretg e seniester, liberal e conservativ, tuts tiran vi da la medema suga, en tut las regiuns linguisticas. Per quai è il cumpromiss grischun ì senza cuntervusch tras il parlament. Ina refusa maina en il chaos damai ch’ins stuess elavurar sut gronda pressiun in sistem main bun. Qua chattais Vus informaziuns davart il cumpromiss grischun, rispostas sin dumondas frequentas ed arguments da las fauturs e dals fauturs.
«Ja zum Bündner Wahlkompromiss am 13. Juni 2021! Er garantiert, dass alle Talschaften weiterhin im Grossen Rat vertreten sind und dass endlich jede Stimme im ganzen Kanton gleich viel zählt.»
«Un sistema elettorale che garantisce una rappresentanza territoriale ampia e che permetterà di dar voce alle varie sensibilità linguistiche, culturali e politiche presenti nel nostro Cantone.»
Faschai uss ina donaziun per la campagna cumpromiss grischun e gidai quatras a dar al Grischun in nov e gist sistem electoral.